Cuba Gooding Jr.

She aghteyr Americaanagh eh Cuba Mark Gooding Jr. (ruggit er 2 Jerrey Geuree 1968). She fowder Aundyr Academy, Aundyr y Screen Actors Guild, as enmyssaght da'n aundyr Emmy t'eh.

Lurg e chied vooar-phaart myr Tre Styles ayns Boyz n the Hood (1991), chloie eh ayns The Tuskegee Airmen (1995), Outbreak (1995), as Jerry Maguire (1996), raad chossyn eh Aundyr Academy da'n Aghteyr Co-hassooagh Share.

Hooar eh ard-ghoo s'odjey er son e phaartyn ayns Men of Honor (2000) myr Carl Brashear, as myr Doris Miller 'syn ard-skeeal fo'n Nah Chaggey Dowanagh, Pearl Harbor (2001), liorish Michael Bay (2001). Ta e filmyn elley goaill stiagh As Good as It Gets (1997),  What Dreams May Come (1998), Rat Race (2001), The Fighting Temptations (2003), Radio (2003), American Gangster (2007), Gifted Hands (2009) myr Ben Carson, The Butler (2013) liorish Lee Daniels, as myr y turneyr cairyn shivoil Fred Gray ayns Selma (2014). Chammah's shen, chur eh e ghoo rish y characteyr Buck the Horse 'syn ard-fillym bioghit Home on the Range (2004).

Ayns 2016, chloie eh paart O. J. Simpson 'sy straih drama The People v. O. J. Simpson: American Crime Story liorish FX, raad chossyn eh enmyssaght da Aundyr Primetime Emmy da'n Aghteyr Toshee Ard-yindyssagh ayns Straih Chaglit ny Fillym, as cho-chloie eh 'sy çheyoo imbagh jeh'n straih haglit American Horror Story liorish FX, va fo-enmyssit Roanoke.

Kianglaghyn magh



 Co-akin Hollywood.com (9 Sauin 2000)

Ronney:Ruggyryn 'sy vlein 1968
Ronney:Feallee vio
Ronney:Aghteyryn Affro-Americaanagh
Ronney:Aghteyryn fillym firryn Americaanagh
Ronney:Aghteyryn çhellveeish firryn Americaanagh
Ronney:Aghteyryn goo firryn Americaanagh
Ronney:Americaanee jeh sluight Barbadagh
Ronney:Aghteyryn ass California
Ronney:Aghteyryn ass York Noa (steat)
Ronney:Feallee ass Los Angeles
Ronney:Feallee ass Caayr York Noa